**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktam |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likums “Grozījums “Covid-19 infekcijas izplatības seku pārvarēšanas likumā”””, Saeimā pieņemts 2021.gada 11.martā (turpmāk – Likums).Covid-19 infekcijas izplatības seku pārvarēšanas likuma 24. un 25. pants.Ministru kabineta 2021.gada 4.marta sēdes protokollēmuma Nr.23 34.§ “Likumprojekts "Grozījums Covid-19 infekcijas izplatības seku pārvarēšanas likumā” 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 infekcijas izplatības seku pārvarēšanas likuma 68.pants nosaka, ka Latvijā dzīvojošai personai, kura laikposmā no 2021.gada 1.marta līdz ārkārtējās situācijas, kas izsludināta sakarā ar Covid-19 izplatību, beigām ir vecuma, invaliditātes vai apgādnieka zaudējuma pensijas (t.sk. priekšlaicīgi un avansā piešķirtās) saņēmēja, speciālās valsts pensijas saņēmēja, izdienas pensijas saņēmēja, kura ir sasniegusi vecuma pensijas piešķiršanai nepieciešamo vecumu, taču vecuma pensija nav piešķirta, atlīdzības par darbspēju zaudējumu, atlīdzības par apgādnieka zaudējumu saņēmēja, vai valsts sociālā nodrošinājuma pabalsta saņēmēja, piešķirt vienreizēju pabalstu 200 *euro* apmērā. Ja persona vienlaikus saņem vairākus iepriekš minētos pakalpojumus, personai piešķir vienu vienreizējo pabalstu. Ja personai apgādnieka zaudējuma pensija, atlīdzība par apgādnieka zaudējumu vai valsts sociālā nodrošinājuma pabalsts apgādnieka zaudējuma gadījumā piešķirts par diviem vai vairākiem darba nespējīgajiem mirušā apgādnieka ģimenes locekļiem, vienreizējo pabalstu piešķir par katru darba nespējīgo mirušā apgādnieka ģimenes locekli. Ja pēc vienreizējā pabalsta 200 *euro* piešķiršanas, personai rodas tiesības uz Covid-19 infekcijas izplatības seku pārvarēšanas likuma 62. pantā noteikto atbalstu bērnam 500 *euro* apmērā, personai ir tiesības uz apmēra ziņā lielāko atbalstu, kuru izmaksājot, ņem vērā jau izmaksātā vienreizējā pabalsta apmēru.Savukārt, Latvijā dzīvojošai personai, kura laikposmā no 2021.gada 1.marta līdz ārkārtējās situācijas, kas izsludināta sakarā ar Covid-19 izplatību, beigām ir saskaņā ar Valsts sociālo pabalstu likumu bērna īpašas kopšanas pabalsta saņēmēja vai īpašas kopšanas pabalsta saņēmēja, piešķir vienreizēju pabalstu 200 *euro* apmērā. Šo vienreizējo pabalstu personai izmaksā neatkarīgi no tā, vai personai ir piešķirts vienreizējais pabalsts kā vecuma, invaliditātes vai apgādnieka zaudējuma pensijas, atlīdzība vai valsts sociālā nodrošinājuma pabalsta saņēmējai. Tāpat, ja par bērnu ar invaliditāti, par kuru ir piešķirts bērna īpašas kopšanas pabalsts, ir vai tiks veikta 500 *euro* atbalsta izmaksa (Covid-19 infekcijas izplatības seku pārvarēšanas likuma 62.pantā noteiktais atbalsts), 200 *euro* vienreizējais pabalsts par šo bērnu tiek izmaksāts papildus, kas ir pamatojams ar to, ka bērns saskaras ar smagiem funkcionēšanas ierobežojumiem, kas prasa papildu finansiālos resursus, lai nodrošinātu bērna labāko interešu nodrošināšanu, tostarp, bērna veselības stāvokļa uzlabošanu vai vismaz uzturēšanu esošajā līmenī.Paredzēts, ka Valsts sociālās apdrošināšanas aģentūra (VSAA) vienreizējo pabalstu izmaksās 2021. gada aprīļa mēnesī bez personas papildus iesnieguma un piegādās to pabalsta saņēmēja norādītajā dzīvesvietā bez maksas vai pārskaitīs uz kredītiestādes vai pasta norēķinu sistēmas (PNS) kontu. Personām, kurām rodas tiesības uz vienreizējo pabalstu no 2021. gada 1. marta līdz ārkārtējās situācijas beigām, VSAA vienreizējo pabalstu bez personas iesnieguma piešķir un izmaksā 30 dienu laikā no dienas, kad pieņemts lēmums par pensijas, atlīdzības, valsts sociālā nodrošinājuma pabalsta, bērna īpašas kopšanas pabalsta vai īpašas kopšanas pabalsta piešķiršanu. Ja personai līdz nāves dienai nav izmaksāts vienreizējais pabalsts, to neuzskata par nesaņemto pakalpojumu, uz kuru var pretendēt personas laulātais, pirmās un otrās pakāpes radinieki vai cita persona uz mantojuma apliecības vai tiesas nolēmuma pamata. No vienreizējā pabalsta netiek veikta parādu piedziņa un ieturējumi.Ja persona uzturas ilgstošas sociālās aprūpes un sociālās rehabilitācijas institūcijā, tai piešķirto vienreizējo pabalstu neņem vērā ilgstošas sociālās aprūpes un sociālās rehabilitācijas institūciju pakalpojumu apmaksā.Pašvaldības sociālais dienests, novērtējot mājsaimniecības materiālos resursus sociālās palīdzības piešķiršanai, neņem vērā personai izmaksāto vienreizējo pabalstu tāpat, kā tas ir gadījumos, kad tiek izmaksāts Covid-19 infekcijas izplatības seku pārvarēšanas likuma 62.pantā noteiktais atbalsts. Vienlaikus Saeimā (uz 2.lasījumu) tika atbalstīts priekšlikums, vienreizējo pabalstu 200 *euro* apmērā piešķirt arī speciālās pensijas saņēmējiem. Saskaņā ar likumu „Par Latvijas Republikas Augstākās padomes deputātu tiesisko stāvokli un pensijām” bijušajiem, Latvijas Republikas Augstākās padomes deputātiem, kļūstot par personu ar invaliditāti vai sasniedzot vecumu, kādu valsts vecuma pensijas piešķiršanai nosaka likums „[Par valsts pensijām](http://pro.nais.dati.lv/naiser/text.cfm?Ref=0103011999042932769&Req=0103011999042932769&Key=0103011995110232778&Hash=)”, ir tiesības saņemt speciālo valsts pensiju 80 procentu apmērā no Saeimas deputāta mēnešalgas. Pēc VSAA datiem 2021.gada janvārī speciālās valsts pensijas saņēma 94 bijušie Latvijas Republikas Augstākās Padomes deputāti, kuru vidējais vecums – 76 gadi. Speciālo valsts pensiju nevar saņemt vienlaicīgi ar valsts vecuma vai invaliditātes pensiju. Saskaņā ar Ministru kabineta 2021.gada 4.marta sēdes protokollēmuma Nr.23 34.§ “Likumprojekts "Grozījums Covid-19 infekcijas izplatības seku pārvarēšanas likumā” 4.punktu Labklājības ministrijai tika uzdots normatīvajos aktos noteiktajā kārtībā sagatavot un iesniegt izskatīšanai Ministru kabineta rīkojuma projektu par līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem” 112 514 952 *euro* apmērā, tajā skaitā 112 477 200 *euro* apmērā, lai ar 2021.gada 1.aprīli sniegtu atbalstu Latvijā dzīvojošiem senioriem, apgādnieku zaudējušām personām un personām ar invaliditāti, kā arī personām, kuras saņem bērna ar invaliditāti kopšanas pabalstu, un pilngadīgām personām ar invaliditāti, kuras saņem pabalstu personām ar invaliditāti, kurām nepieciešama kopšana, 200 *euro* apmērā, un 37 752 *euro,* lai nodrošinātu VSAA IT sistēmu pielāgošanu. |
|  3. | Projekta izstrādē iesaistītās institūcijas un publiskas personas kapitālsabiedrības | VSAA |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras dzīvo Latvijā un saņem kādu no šiem pakalpojumiem: vecuma, invaliditātes, apgādnieka zaudējuma, speciālās valsts pensijas vai izdienas pensiju (kuri pārsnieguši vispārējo pensionēšanās vecumu), atlīdzību par darbspēju zaudējumu vai atlīdzību par apgādnieka zaudējumu, vai valsts sociālā nodrošinājuma pabalstu, bērna īpašas kopšanas pabalstu vai īpašas kopšanas pabalstu kā persona ar invaliditāti.Pēc VSAA sniegtās informācijas 2021.gada janvārī Latvijā dzīvojoši pensiju saņēmēji ir 511,9 tūkst. (no tiem, vecuma pensiju saņēmēji – 431,3 tūkst, invaliditātes pensiju saņēmēji – 73,0 tūkst.), atlīdzību saņēmēji – 9,8 tūkst., valsts sociālā nodrošinājuma pabalsta saņēmēji – 21,8 tūkst., bērna īpašas kopšanas pabalsta saņēmēji – 2,6 tūkst. un pilngadīgas personas ar invaliditāti, kuras saņem īpašas kopšanas pabalstu, – 16,2 tūkst. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets*, tai skaitā:* | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 112 514 952 | 0 | 0 | 0 | 0 | 0 |
| 2.1. valsts pamatbudžets | 0 | 112 514 952 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -112 514 952 | 0 | 0 | 0 | 0 | 0 |
| 3.1. valsts pamatbudžets | 0 | -112 514 952 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 112 514 952 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins | Nav. |
| 6.2. detalizēts izdevumu aprēķins | Ņemot vērā VSAA uzskaitē esošo pensionāru, atlīdzību un pabalstu saņēmējus skaitu 2021.gada janvārī, provizoriskie papildus izdevumi valsts pamatbudžetā vienreizēja 200 *euro* pabalsta izmaksai:

|  |  |  |
| --- | --- | --- |
| Pakalpojuma veids\*  | skaits | izdevumi, *euro* |
| Pensijas : | 511 902 | 102 380 400 |
| *Vecuma pensijas* | *431 311* | *86 262 200* |
| *Invaliditātes pensijas* | *73 045* | *14 609 000* |
| *Pensijas apgādnieka zaudējuma gadījumā (AZG)*  | *6 849* | *1 369 800* |
| *Izdienas pensijas* | *697* | *139 400* |
| VSNP pabalsti: | 21 803 | 4 360 600 |
| *personas ar invaliditāti* | *19 905* | *3 981 000* |
| *noteikto vecumu sasniegušie*  | *1 865* | *373 000* |
| *AZG*  | *33* | *6 600* |
| Atlīdzības (līdz pensijas vecumam) | 9 836 | 1 967 200 |
| Atlīdzības AZG  | 18 | 3 600 |
| **Kopā** |  | **108 711 800** |
| Bērna ar invaliditāti kopšanas pabalsts  | 2 625 | 525 000 |
| Pabalsti personām ar invaliditāti, kurām nepieciešama kopšana  | 16 202 | 3 240 400 |
| **Kopā** |  | **3 765 400** |

\* *lai sniegtu atbalstu visiem, kas atbilst pakalpojuma statusam, norādīts pakalpojumu saņēmēju skaits (uzskaitē esošie saņēmēji), kuru deklarētā dzīvesvieta ir Latvijā; ar AZG saistītās pensijas, pabalsti, atlīdzības ir apgādājamo bērnu skaits vecumā virs 20 gadiem, kā arī jaunāki, ja nesaņem ģimenes valsts pabalstu.*Vienlaikus, Saeimā (uz 2.lasījumu) atbalstītajam priekšlikumam, vienreizējo pabalstu 200 *euro* apmērā piešķirt arī Augstākās Padomes deputātu pensiju saņēmējiem, papildus finansiālā ietekme ir 18 800 *euro* (94 personas x 200 *euro*).Līdz ar to, lai nodrošinātu Likumā noteiktā vienreizējā pabalsta **200 *euro* apmērā izmaksu izdevumi ir 112 496 000 *euro*.** Tomēr, ņemot vērā, ka LM aprēķins ir pamatots uz janvāra statistikas datiem, šobrīd papildus 18 800 *euro* Augstākās Padomes deputātu vienreizējā pabalsta izmaksai netiek pieprasīti. Gadījumā, ja vienreizējā pabalsta kontingents palielināsies un pabalsta izmaksu nebūs iespējams nodrošināt piešķirtā finansējuma ietvaros, Labklājības ministrija normatīvajos aktos paredzētajā kārtībā sagatavos un iesniegs izskatīšanai grozījumus MK rīkojuma projektā, paredzot papildus finansējumu no 74. resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”, un vienlaikus iesniegs grozījumus MK 11.01.2021. rīkojumā Nr.13 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, paredzot samazināt nepieciešamo finansējuma apmēru slimības palīdzības pabalsta izmaksu nodrošināšanai, ņemot vērā slimības palīdzības pabalsta izpildes tendences (uz 14.03.2021. izdevumi slimības palīdzības pabalstam ir izlietoti 915 944 *euro* apmērā, t.i, 1,4% no MK atbalstītā finansējuma (67 531 239 *euro*). Papildus, lai nodrošinātu vienreizējā pabalsta izmaksu, nepieciešamas izmaiņas VSAA IT sistēmās, veicot sistēmas pielāgošanu (pakalpojumu pirmreizējas masveida piešķiršanas un turpmākas individuālas piešķiršanas programmatūras izstrādei – sistēmanalīzes apraksti, programmēšana un testēšana), izmantojot ārējo izstrādātāju pakalpojumus 80 cilvēkdienu apmērā. Papildus līdzekļi šo pakalpojumu apmaksai **37 752** *euro* (80 c/d \* 471,90 *euro*).

|  |  |
| --- | --- |
|   | C/d |
| Divu jaunu pakalpojumu un ar tiem izpildāmo operāciju definēšana Pakalpojumu apakšsistēmā\*\* | 2 |
| Datu analīze vienreizlietojamās programmatūras izpildīšanai, kura izveidos klientiem jaunos pakalpojumus | 27,5 |
| Vienreizlietojamās programmatūras izstrāde | 27,5 |
| Papildinājumi apakšsistēmu interfeisā, lai piešķirtos pakalpojumus nodotu uz izmaksu apakšsistēmu | 12,5 |
| Dokumenta struktūras definēšana, lai pēc individuālas nepieciešamības piešķirtu jaunos pakalpojumu veidus | 3,75 |
| Individuālas apstrādes izveidošana, lai piešķirtu abus jaunos pakalpojumus gadījumos, kad tiesības uz pakalpojumu radušās pēc masveidīgās piešķiršanas | 6,75 |
| KOPĀ | 80 |

*\*\* 1. Senioriem, personām ar invaliditāti, apgādnieku zaudējušām personām.* *2. Personām, kuras saņem bērna ar invaliditāti kopšanas pabalstu, un pilngadīgām personām ar invaliditāti, kuras saņem pabalstu personām ar invaliditāti, kurām nepieciešama kopšana.*Līdz ar to, kopējais nepieciešamais finansējuma apmērs plānots 112 514 952 *euro* apmērā, tai skaitā 112 477 200 *euro* apmērā, lai sniegtu atbalstu Latvijā dzīvojošiem senioriem, apgādnieku zaudējušām personām un personām ar invaliditāti, kā arī personām, kuras saņem bērna ar invaliditāti kopšanas pabalstu, un pilngadīgām personām ar invaliditāti, kuras saņem pabalstu personām ar invaliditāti, kurām nepieciešama kopšana, 200 *euro* apmērā un 37 752 *euro*, lai nodrošinātu VSAA IT sistēmu pielāgošanu.Ja piešķirtais finansējums netiks izlietots minētajam mērķim, Labklājības ministrija iesniegs priekšlikumu apropriācijas samazinājumam Labklājības ministrijas pamatbudžeta programmā 99.00.00 “Līdzekļu neparedzētiem gadījumiem izlietojums”, attiecīgi vienlaikus tiks palielināta apropriācija 74. resora „Gadskārtējā valsts budžeta izpildes procesā pārdalāmais finansējums” programmai 02.00.00 „Līdzekļi neparedzētiem gadījumiem”. |
| 7. Amata vietu skaita izmaiņas | Nav. |
| 8. Cita informācija | Izdevumi tiks veikti Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus 2021. gadā pārdalot no 74. resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. Minētā atbalsta izmaksu nodrošinās VSAA.2021.g. janvārī ar piegādi dzīvesvietā VSAA pakalpojumus saņēma 68,3 tūkst. personas, kur vecuma pensijas – 61,2 tūkst., invaliditātes pensijas – 4,2 tūkst., valsts sociālā nodrošinājuma pabalsta saņēmēji – 2,1 tūkst. personas. Latvijas Pasta piegādes izdevumi klienta dzīvesvietā 2021.gadā ir 5,28 *euro* par piegādi.Ja vienreizējo pabalstu VSAA izmaksās aprīļa mēnesī kopā ar esošās pensijas, atlīdzības vai pabalsta izmaksu un papildus izdevumi saistībā ar Latvijas Pasta piegādi klienta dzīvesvietā nebūs nepieciešami un vienreizējā pabalstu piegāde tiks nodrošināta VSAA apstiprināto līdzekļu ietvaros.Ja vienreizējo pabalstu pie esošās pensijas, atlīdzības vai pabalsta izmaksu dzīvesvietā būs jānodrošina atsevišķi no esošā pakalpojuma, tad Labklājības ministrija izvērtēs iespēju veikt apropriācijas pārdali ministrijai piešķirto līdzekļu ietvaros, izvērtējot ministrijai piešķirto līdzekļu ekonomiju 2021.gadā. Ja Labklājības ministrija, izvērtējot piešķirto līdzekļu ekonomiju 2021.gadā, konstatēs, ka esošie līdzekļi ir nepietiekami, lai segtu papildus izdevumus Latvijas Pastam saistībā ar pakalpojuma piegādi klienta dzīvesvietā, tad Labklājības ministrija iesniegs pieprasījumu piešķirt papildus līdzekļus no valsts budžeta programmas 02.00.00 „Līdzekļi neparedzētiem gadījumiem”, vienlaikus paredzot samazināt nepieciešamo finansējumu apmēru slimības palīdzības pabalsta izmaksu nodrošināšanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Nav |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| Cita informācija | Nav |

Labklājības ministre R. Petraviča

D.Trušinska, 67021553

Dace.Trusinska@lm.gov.lv

I.Štrausa, 60008559

Ilze.Strausa@lm.gov.lv